ตามหัวข้อเลยค่ะ ปวดมา2-3วันแล้วมีอาการปวดหลังร่วมด้วย แต่ปจด ไม่มา เดือนนี้ปจดยังไม่มาเลยกำหนดจะ3อาทิตย์แล้วค่ะ ไม่เคยมีเพศสัมพันธ์นะคะ ควรทานยาอะไรมั้ยคะ หรือต้องพบแพทย์มั้ยคะ ขอบล่วงหน้าค่ะ
สวัสดีค่ะ หากไม่เคยมีเพศสัมพันธ์ การที่ประจำเดือนไม่มา ก็จะไม่ได้เกิดจากการตั้งครรภ์ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้นสำหรับอาการปวดท้องและปวดหลัง อาจเป็นอาการก่อนการมีประจำเดือนมาก็ได้ค่ะ ซึ่งจะพบได้นาน 1-2 สัปดาห์ก่อนที่ประจำเดือนจะมา ดังนั้น ควรรอประจำเดือนไปอีกซักระยะค่ะ ยังไม่จำเป็นต้องทานยาอะไร แต่หากประจำเดือนไม่มานานเกิน 3 เดือน ก็ควรไปพบแพทย์เพื่อหาสาเหตุอื่นๆ ค่ะ เช่น มีภาวะถุงน้ำจำนวนมากในรังไข่ (PCOS) มีภาวะไทรอยด์ฮอร์โมนเป็นพิษ เป็นต้น